בתחרות אתלטיקה שנערכה בשטוטגרט ביולי 1997 קבע בולדון בריצת 200 מטר שיא טרינידד וטובגו חדש של 19.77 שניות והראה שהוא מוכן לאליפות העולם. שבועיים לאחר מכן, באליפות העולם שנערכה באתונה, יוון הוא זכה במדליית זהב, בריצת 200 מטר בתוצאה של 20.04 שניות, לפני פרדריקס (20.23 שניות) ולפני קלאודיני דה סילבה מברזיל (20.26 שניות). נוסף לכך, הוא סיים במקום החמישי בריצת 100 מטר בתוצאה של 10.02 שניות, אחרי המנצח מוריס גרין מארצות הברית (9.86 שניות).